בס"ד, ער"ה תשע"ו
זוכרנו לחיים

1. הקדמה כללית לכוונות
אורות הקודש, ד', עמ' תקי"ג: ישנן שתי שאיפות אציליות: בירור בירורים, והעלאת עולמות. הראשונה היא מידת כל אדם, ועבודת הצדיקים של הדורות קשורה ברעיון יסודי זה. והשניה היא מידת יחידי עולם, ואבות עולם, שאור רוח אפינו משיח ד' זורח בהם. מחשבתם קשורה ביסוד עבודתה. עבודת השבת, שהיא מדושנת עונג, היא למעלה מעבודה הראשונה, ואור עולם זורח על ישראל מקדושת העלאת העולמים. 

מבררי הבירורים - אף על פי שגם בהם ישנן מדרגות - אבל כללות כולם הוא התוכן של טוהר הכוונה התכליתית של כל פעולה, והדברים מקיפים שאיפה פנימית ומחשבה, דיבור ומעשה, בין בענייני מצווה ומוסר, בין בענייני רשות וטבע. אבל מעלי העולמים עומדים למעלה מהמגמה והתכלית. התכלית נעוצה אצלם בכל תנועה גשמית ורוחנית. 

לפעמים צדיק אחד מורכב משני הכחות, ומשמש שתי רשויות: לפעמים הוא מברר בירורים, ולפעמים אחרות מעלה עולמות. מצד העלאת העולמות תוכל לבוא מדרגה עליונה כזאת. שאין שום רע יכול לפגוע כלל, ומעין עולם הבא, ועולם הבא עצמו, מתגלה עליו, עד שאפילו תותי כרעיה גם כן מאיר, אין עוד מלבדו, והיא מידת רבי חנינא. עבודת מעלי העולמים היא עבודת משיח, להבאת גאולה לכל. אם היה דבר אחד בכל המציאות יוצא מכלל שאיפת טובם, כבר היו יורדים לכלל מבררי בירורים. דוקא כשחושקים להאיר את נועם הטוב בכל ממש, ולהשביע צחצחות במקור הכל, וסוללים דרכים שזורמים בהם תמיד חיי כל, עבודת עליית העולמים הולכת ומתגברת, כשלהבת העולה מאליה, בלא עמל רוח ונפש, כי אם במנוחה ועונג. 

ר' יצחק איזיק סאפרין מקאמארנא
, היכל הברכה, פ' בהעלותך, פב ע"א: שמעתי ממורי שכל תפלת האדם יהיה לתועלת השכינה שהוא הנקראת תפלה, שמתפלל למלאת חסרונה, וכל מה שנחסר באדם הוא בשביל שיש חסרון זה ממש בשכינה, ברוחניות, וצריך האדם לייחד ייחודים ולהתפלל שימלא החסרון ויתוקן הפגם למעלה, ובתיקון למעלה ממילא נמשך למטה. וכל האותות והמופתים שעשה האר"י בן שרה, והריב"ש טוב ריפא חולים גוססים, פיתח סומים שנתעוורו עיניהם פתח מעיינות, פיקד על ידו עקרות זקנות, מופתים פליאים שלא נשמעו מימות רחב"ד וחברי' - הכל היה שהיה מייחד ומתפלל לתקן זה הענין למעלה בכנסת ישראל וממילא נמשך למטה כל טוב וכל מיני תיקון כי לית אתר פנוי מניה ממש בכל תנועה אלופו של עולם.

אך לב יודע צער נפשו שאין כל העתים שוות. שלפעמים גובר עליו צער ומרה שחורה, עד שאינו מרגיש בצער של השכינה ומתפלל על הרגש צערו, והקב"ה מרחם על הכל, ויותר בקרוב היה נענה אם היה מבקש לתקן בשורש העליון ועל צד היותר טוב; אבל אם מוטרד בצערו ואינו מרגיש כלל צער עליון ואם יאמר ויכוין להתפלל על השכינה, כדי שיהיה נענה בקרוב, ובוחן לבות יודע שאין זה אמת במה שהתפלל על השכינה - כי אינו מכון בזה אלא להנאות עצמו, על כן אפשר שיהיה נדחה מכל וכל. 
ועל כן יתפלל כפשוטו לפי מה שהאדם הוא במדריגה בעת ההוא אם מרגיש ג"כ צער השכינה וגם צערו הוא בהרגשה גדולה בייסורים יאמר: 'רבון העולמים, צערי הוא גדול מאד, אבל אעפ"כ מרגיש אני בלבי צער עליון ומתפלל על שניהם. ויש שאע"פ שיש לו צער גדול עיקר ההרגשה שלו צער עליון יפרש כך. והכסיל שלא שת לבו לזאת יתפלל על עצמו לגמרי. ואף צדיק גמור לא יאמין בעצמו ויפרש שניהם.
ב. הקדמה לכוונות ראש השנה
ויפן כה וכה, אם אית מאן דיתער בתיובתא לתברא בית (נ"א בה) אסורין דילהון, הדא הוא דכתיב (ישעיה מ"ט) לאמר לאסורים צאו, ולאשר בחשך הגלו, ויפן כה וכה וירא כי אין איש, אלא איש לדרכו פנו, בעסקין דילהון, באורחין דילהון, איש לבצעו מקצהו, בבצעא דהאי עלמא, לירתא האי עלמא, ולאו אינון מסטרא דאלין דאתמר בהון, אנשי חיל, יראי אלקי"ם, אנשי אמת, שונאי בצע. אלא כלהו צווחין בצלותין בר"ה וביומא דכפורי ככלבים, הב, הב לנא מזונא, וסליחה וכפרה וחיי, כתבנו לחיים, ואינון עזי נפש ככלבים, דאינון אומין דעלמא דצווחי לגביה ולית לון בשת אנפין, דלא אית מאן דקרא ליה בתיובתא, דיחזור שכינתיה לקודשא בריך הוא, דאיהי מרחקא מיניה, למהדר לגביה, ואדמיין לכלבים, דאתמר בהון ויתערבו בגוים וילמדו מעשיהם, ואינון ערב רב, דכל חסד דעבדין לגרמייהו עבדין:
(תיקוני זהר תיקון שישי, דף כב א)
ג. כוונות לר"ה
ענין ר"ה ויוה"כ נתתי אל לבי לחקור ולתור בענין תפי' ר"ה ויוה"כ לעבוד את בוראי עבודה שבלב זו תפילה בימים נוראים אלו, אשר המלך העליון יושב על כסא דין.

וראיתי כי הוסיפו בברכות מעין הימים כי באבות הוסיף זכרנו, ובגבו' מי כמוך, ובקדושת ה' במקום האל הקדוש המלך הקדוש, ובהודאה וכתוב לחיים טובים, ובשים שלום ובס' חיים ברכה, ובעבודה לא הוסיפו כלום. 
וראיתי שינויים בענין תוס' אלו כי באבות תיקנו לומר זכירה וכתיב', ובגבורה זכיר' בלא כתיב', ובהודאה כתיב' לבד ובשים שלום זכירה וכתיב'. 
ועוד, כי באבות תיקנו זכירה לחיים וכתיב' בספר חיים, ובגבורה זכירה לחיים, ובהודאה כתיבה לחיים, ובשים שלום זכירה וכתיב' בספר חיים. 
ועוד, כי באבות אנו מתפללים עלינו ובגבו' על כל העו' סתם זוכר יצוריו ובהודאה על בני בריתנו. ובשים שלום אנו חוזרים ומתפללים עלינו נזכר ונכתב לפניך אנו כו': 

ויראה לי כי בכל ר"ה חוזר האצילות העליונ' לכמות שהיה בתחילת בריאת העולם.

... והנה בז"א יש זכירה מצד חסד שיש בו [-עצמות האור, האר"י], וכתיב' מצד גבו' שבו ע"י הבינה הנקר' כתיבה [-התגלות האור, רח"ו],

וזכירה שמצד החס' היא ע"י היסוד ברית קדש שממנו יוצאים הנשמות ומתגלה חסד בפום אמה וממנו תוצאות חיים.

ואנו מתפללים לשי"ת שיהיה מתגלה חסד עליון לא לצורך נשמות - כדרך הזווג, אלא לצורך חיים [-חיצוניות העולמות, קיום=מלאכים ופנימיות, תוספת חיות=נשמות. ביום רגיל אנו מבקשים על פנימיות העולמות, אולם מר"ה עד שמ"ע מבקשים על חיצוניותם. בזמן זה מבקשים על עצם החיים בלא תוספת ומפסח עד שבועות חיות חדשה] - כדרך זווג חו"ב [-זיווג חיצון], לצורך המלאכים שהוא לצורך לתת להם חיים נצחיים לבד, ולפיכך נק' חו"ב חיים, כי מהם תוצאו' חיים ל[-ז"א הנקרא]מלך ונקר' חיי המלך כנז', וזהו מלך חפץ בחיים. 
והכוונה הוא כמו שהמלך העליון, שהוא ז"א, חפץ בחיים, ומושך משם משך [-חיצוניות זיווג או"א] החיים לצורך עצמו, כך ימשיך משם חיים לנשמתינו ויתגלה חסד ביסוד שמשם נשמתינו להמשיך לנו משם חיים.

וזהו 'זכרנו לחיים [-עצמם] מלך חפץ בחיים', וכל זה בסוד הנשמות אשר בנו.

ואח"כ אנו מתפללים להמשיך משם חיים לגופינו בסו' הכתיב' שהיא בינה גופא דחכמה עילאה. 
וזהו ענין הכתי' - התעבות הדברים כדמיו' הכתי' - להחיות הנפשות בגויתינו.

וגם זה יהיה ע"י היסוד הנק' ספר החיים כנודע, אלא שזה בסוד פנימיות לחיי הנשמות וזהו בסו' חיצוניותו להחיות הגוף. 
והנה חיות הנשמה נמשך מחכמה [- הפנימית יותר] לבינה [-החיצונית יותר] היורד לחסד ומתגלה ביסוד.

וחיו' הגו' נמשך מבינה ויורד לחסד ומתגלה ג"כ ביסוד, ומפני שחיות הגוף נמשך מבינה אנו אומרים למענךְ אלהים חיים, שהיא בינה כנודע: [לסיכום: זכרנו – השפעת זכירה שהיא חסד זא לנוק; לחיים – החיים עצמם; מלך חפץ בחיים – כשם שזא מקבל מאוא כך ישפיע לנוק דרך היסוד ומשם חיים לנשמותינו; וכתבנו – להחיות הגוף עי גילוי החסד ביסוד, ספר החיים; למענך – בכוח הבינה המפשיעה חיים גשמיים] (שעה"כ, ר"ה, הקדמה)
בינה סוד עולם הבא. ודע כי כל בקשתינו לחיים הוא על חיים הנצחיים הרוחניים, סוד עולם הבא. 
והא לך מה שכתב בזה בעל תולעת יעקב בשם המקובל הגדול רבי מרדכי דיליאון זכרונו לברכה, וזה לשונו: זכרנו לחיים, יש לך להתבונן על מה שאמרו רבותינו ז"ל (ברכות לד, א) כי בשלשה ראשונות אין לשאול בצרכי הגוף בענין שאלת צרכיו של אדם, מפני שהברכות האלו הם סוד שבחו של מקום בעומק רום מעלות. אמנם כי תחילת דברינו בברכה ראשונה אנו שואלים שאלותינו, כי על כל פנים מפני שצריך בתחילה לכונן מערכות אלהינו ולסדר שבחיו להמשיך החפץ והרצון מהמקור בסוד שמו, אנו שואלים שאלותינו בברכות האמצעיות ולא בראשונות, ועכשיו בשם תחלת המערכות וסדר המערכות אנו שואלים. 
תדע לך כי סוד ענין זה הוא דבר ידוע למשכילים, כי בכל שאר ימות השנה אנו מבקשים צרכי הגוף והעניינים הגופניים בצרכי עולם, ועכשיו ביום זה בהיותו הוא יתברך פוקד עולמו בכל ברואיו אנו מניחים כל צרכי הגוף ואנו בוחרים בסוד החיים שהם חיי הנפש כאומרו ובחרת בחיים, כי על כן בהיותינו בוחרים בחיים ומדבקים הנפש בהמשכת החיים ממקור מוצאם הוא ענין בהתברך בסוד שמו, והדברים מתברכים. ואמנם כל מה שאנו אומרים זכרנו הוא ענין בסוד הנהר המרוה צמאונים בסוד כל ענין כי הוא סוד שפע המערכה, כי שם צוה ה' את הברכה בסוד נעלם חיים עד העולם, כי בהתעלות הכבוד ממדריגה למדריגה ומסבה לסבה אז החיים יוצאים ממקור מוצאם ונמשכים אל הסבות כולם. 
ועל כן אנו שואלים תחילת דברינו להיותינו נזכרים לחיים, והוא שאלת החיים בעילוי הכבוד בסוד הקדושים ובחיי הנפשיים. ומפני שהם שלשה ספרים הנפתחים אנו אומרים שלוש פעמים חיים, זכרנו לחיים, מלך חפץ בחיים, כתבנו בספר חיים, כענין שכתוב (ישעיה ד, ג), כל הכתוב לחיים בירושלים, סוד הספר העליון כי זה כל תקותנו, למענך אלהים חיים הוא המקור שממנו נובעים החיים הנזכרים סוד שלשה ספרים, ואמר אל חי כי הוא סוד הזכירה. ולפי שהזכירה ברחמים מסוד הימין, לפיכך אנו שואלין אותם בברכת מגן סוד חסד לאברהם:
(של"ה, מס' ראש השנה, פרק תורה אור (טו))

� רבי יצחק אייזיק יהודה יחיאל ספרין (1874-1806) שימש כרבי מקומרנא בדור השני של השושלת. לאחר שהתייתם מאביו  - ר' אלכסנדר סנדר, מייסד החסידות - בגיל 12, גדל אצל דודו רצ"ה מזידיטשוב ולאחר חתונתו עבר לגור בעיירה פינטשוב שם כיהן חמיו, רבי אברהם מרדכי, כרב. מאוחר יותר עבר לגור בעירו של אביו, קומרנו, בה חי עד סוף ימיו. את תורתו קיבל מר' אברהם יהשוע השל מאפטא ומדודו רצ"ה מזידיטשוב. התפרסם כבעל מופתים וקהל חסידיו היה רב. רבי יצחק אייזיק נחשב לאדמו"ר המרכזי בתולדות חסידות קומרנא. חיבר ספרים רבים בנגלה ובנסתר. בהקדמת ספרו "זוהר חי", שנכתבה על ידי בנו, מעיד עליו בנו שהיה גלגול הינוקא מהזוהר. הוא החשיב את עצמו כמעט כתלמידו הישיר של הבעש"ט אף שהיה כמה דורות אחריו, ואף הרבה לעסוק ולפרש את תורתו. 


על דרכו בייחודים כתב: אלף מיתות טעמתי בעולם הזה וצרות רבות ועניות ודחקות ודלות ובזיונות רבות [...] עד שנפתחו לי מן השמים והשגה עצומה ביחודים הקדושים וברזי התורה לבאר רזי התורה ומצוותיה על פי דרך הסוד [...] והגורם לזה השפעה היה מורי ורבי דודי רבינו צבי [הירש מזידיטשוב] (מגילת סתרים, עמ' מט). 


בנו ר' אליעזר צבי ספרין כתב ביחס דרכו בייחודים: כשהיה קם בשחרית בין בקיץ בין בחורף [...] ובין ברכה לברכה היה שוהה בה כמעט שעה, כי בין 'ברוך' ל'אתה' עמד וכוון כל הכונות והיחודים של האר"י זלה"ה, וחוץ מזה היה בעצמו מחדש יחודים ושמות קדושים בכל עת ורגע אין לשער ואין לספר (מגילת סתרים, עמ' נה-נו)











